***СТАТУТ***

***Международен фестивал***

***„Българска душа на Святата земя“ шесто издание – онлайн***

***Гр. Бат Ям, Израел, 2020 г.***

***С подкрепата на ДАБЧ***

***Организатори на фестивала :***

Арт салон „Сели – култура на народите“, гр. Бат Ям, Израел

Под егидата на г-н Цвика Брот - кмет на гр. Бат Ям, Израел

***Съорганизатори :***

Общество „Димчо Дебелянов“, гр. София, България

Фондация „Незабравимата България“

НЧ „Св. св. Кирил и Методий – 1924“, гр. София, България

12starsmusic - България /Норвегия

Салон за българска култура и духовност - Чикаго, САЩ

Фестивал "Израел, мой възлюбен"

***Медийни партньори :***

Българско национално радио - БНР , радио „Река“ , „Sofia Ars Net“ , Детско онлайн списание „Щъркел“ , Разкажи ми приказка : Пространство за детско писмено творчество

Цел на фестивала е съхранението на културното наследство на двете страни България и Израел , обмен на култури между двата приятелски народа , обединяване на българите по света чрез съхраняване на българските корени ,традиции и обичаи , интеграция между българските общности по света и популяризация на българската духовност и култура. Особена значимост на проекта е представяне на творци във всички области на изкуството , които живеят в различни точки на света.

***Участници във Фестивала:***

В международния фестивал „Българска душа на святата земя“ могат да участват творци в различни направления. Индивидуално или групово.

Участниците са разделени в следните възрастови групи , според съответните направления: 4-6 г. ; 7-9г. ; 10-12г. ; 13-15г. ; 16-19г. и над 20г.

Участниците се оценяват от Международно жури , съставено от специалисти в различни области – национални директори от различнин страни , специалисти в областта на музиката , шоу-бизнеса , изпълнители , писатели , журналисти ,продуценти и други. Решението на журито е финално и не подлежи на обсъждане! Участието в конкурсните програми е безплатно и в него могат да се включат всички деца и възрастни от различни точки на света.

Клиповете могат да бъдат заснети с мобилен телефон или таблет , без изискване за стандарт или резолюция. Според съответната номинация , при необходимост от изпращане на запис , преди изпълнението на участника /участниците/ се изисква представяне на себе си с няколко думи.

Всички участници ще получат сертификати за своето участие , а наградените ще получат – дипломи и предметни награди. Ще бъдат определени специални награди на фестивала и покани за участие в други фестивали , както и участие във фестивала „Българска душа на святата земя“ в Израел. Екипът на Арт салон „Сели“ ще присъди своята специална награда.

***Условия за участия в конкурсните програми:***

***Международен литературен конкурс „Небесни меридиани“***

***Посветен на незабравимия поет Мони Папо***

***Тема: свободна***

1. В раздел „Поезия“ ще се приемат - до 5 непубликувани стихотворения
2. В раздел „Проза“ ще се приемат - до 2 непубликувани творби. Обем на произведенията - до пет стандартни страници.

Номинации: разказ , есе , къс разказ

Краен срок за изпращане на творбите: 30.06.2020 г.

Адрес за изпращане: [**teremokdiana@gmail.com**](mailto:teremokdiana@gmail.com)

***Изпълнение на инструментална музика***

1. Индивидуално изпълнение -до 3 минути
2. Колективно изпълнение -до 5 минути /дует , трио, квартет и др./

Номинациите за оценяване : клавирни инструменти , духови инструменти , ударни инструменти , струнни инструменти.

Краен срок за изпращане: 30.06.2020 г.

Адрес за изпращане: [**12starsmusic@gmail.com**](mailto:12starsmusic@gmail.com)

***Фолклорни танци***

1. Изпълнение на ръченица до - 3 минути.
2. Изпълнение на хоро до – 3:50 минути.

Изпълнителите могат да участват индивидуално или групово със записи в домашни условия.

Краен срок за изпращане: 30.06.2020 г.

Адрес за изпращане: [**teremokdiana@mail.ru**](mailto:teremokdiana@mail.ru)

***Изпълнение на българска песен***

***(Народна, поп, рок)***

1. Индивидуално изпълнение
2. Групово изпълнение / дует , трио , квартет и др./

Всеки участник може да представи една песен до 3:50 минути във всяка избрана номинация.

Краен срок за изпращане: 30.06.2020 г.

Адрес за изпращане: [**vesebelaseli6811@gmail.com**](mailto:vesebelaseli6811@gmail.com)

***Художествено слово за изпълнение от различни автори***

1. Рецитация – до 5 минути:

* Индивидуално участие
* Групово участие

1. Възможност за изпълнение на : стихове , гатанки , предания , басни , монолог и др.

Краен срок за изпращане: 30.06.2020 г.

Адрес за изпращане: [**tomiart2002@yahoo.com**](mailto:tomiart2002@yahoo.com)

***Детско и младежко творчество до 18г. - разказ, есе, стихотворение , рисунка***

**Тема : „България в моите очи“**

1. В раздел „Поезия“- до 2 творби
2. В раздел „Проза“ –до 2 творби /есе , разказ , етюд/
3. В раздел „Рисунка“ - до 3 рисунки – моля всяка рисунка да бъде изпратена , като снимка в „JPG“ формат.

Краен срок за изпращане на творбите: 30.06.2020 г.

Адрес за изпращане: [**dimitrov-art@abv.bg**](mailto:dimitrov-art@abv.bg)

***Детска кинеада - конкурс за детски експериментални и късометражни филми***

**Тема : „България в моите очи“**

Нека видим „България в моите очи“ през вашия обектив! В рамките на 10 минути максимум , покажете колко е красива нашата родина. Очакваме вашите клипове в зависимост от интереса , който проявявате към създаването на филми , репортажи , рекламни клипове , новинарска емисия и др.

Краен срок за изпращане на творбите: 30.06.2020 г.

Адрес за изпращане: [**vesebelaseli6811@gmail.com**](mailto:vesebelaseli6811@gmail.com)

Резултатите ще бъдат обявени в началото на месец септември във фейсбук страницата „ Neshama Bulgarit“ !

***На добър път и успех на всички участници!***